таблицата „Аеронавигационно информационно обслужване (АИО)“ се заменя, както следва:„
 „Услуги/функции
 Вид услуга/функция
 Обхват на услугата/функцията
 Ограничения (*1)
 Аеронавигационно информационно обслужване (АИО)
 Аеронавигационни информационни продукти (включително услуги по разпространение):
 Сборник „Аеронавигационна информация и публикация“ (АИП)
 Циркуляр за аеронавигационна информация (AIC)
 NOTAM
 Множество от данни за АИП
 Множества от данни за препятствията
 Множества от данни за картографиране на летището
 Множества от данни за процедури за полети по прибори
 Предполетно информационно обслужване
 н.п.
 Условия
 (*2)
 б)
 преди таблицата „Мрежови функции за УВД“ се добавя следната таблица:„
 „Услуги/функции
 Вид услуга/функция
 Обхват на услугата/функцията
 Ограничения (*3)
 Разработване на процедури за полети (FPD)
 Разработване, документиране и потвърждаване на процедури за полети (*5)
 н.п.
 Условия
 (*4)
 3)
 Приложение III се изменя, както следва:
 а)
 добавят се следните точки ATM/ANS.OR.A.080, ATM/ANS.OR.A.085 и ATM/ANS.OR.A.090:
 „ATM/ANS.OR.A.080 Предоставяне на аеронавигационни данни
 а)
 Доставчикът на обслужване гарантира, че аеронавигационните данни, свързани с неговите услуги, се предоставят своевременно на доставчика на АИО.
 б)
 Когато аеронавигационните данни, свързани с неговите услуги, се публикуват, доставчикът на обслужване:
 (1)
 следи тези данни;
 (2)
 уведомява доставчика на АИО за всички промени, необходими за да се гарантира достоверност и пълнота на данните;
 (3)
 уведомява доставчика на АИО, когато данните са неверни или неподходящи.
 ATM/ANS.OR.A.085 Управление на качеството на аеронавигационните данни
 При изготвяне, обработка или предаване на данни към доставчика на АИО доставчикът на обслужване:
 а)
 гарантира, че аеронавигационните данни, посочени в допълнение 1, отговарят на спецификациите в каталога на аеронавигационните данни;
 б)
 гарантира, че са спазени следните изисквания по отношение на качеството на данните:
 (1)
 точността на аеронавигационните данни съответства на посочената в каталога на аеронавигационните данни;
 (2)
 интегритетът на аеронавигационните данни е запазен;
 (3)
 въз основа на класификацията на интегритета, посочена в каталога на аеронавигационните данни, са въведени процедури, с които се гарантира, че:
 i)
 при рутинни данни — се избягва увреждане на данните в процеса на тяхната обработка;
 ii)
 при съществени данни — не се допуска увреждане на нито един етап от целия процес и се въвеждат допълнителни процеси, ако е необходимо, за справяне с потенциални рискове в цялостната архитектура на системата с оглед по-нататъшно осигуряване на интегритета на данните на това ниво;
 iii)
 при критични данни — не се допуска увреждане на нито един етап от целия процес и се въвеждат допълнителни процеси за осигуряване на интегритета, за да се смекчат напълно ефектите от неизправности, определени като потенциални рискове за интегритета на данните чрез задълбочен анализ на цялостната архитектура на системата;
 (4)
 разрешаващата способност на аеронавигационните данни е съизмерима с действителната точност на данните;
 (5)
 аеронавигационните данни са проследими;
 (6)
 аеронавигационните данни се предоставят своевременно наред с евентуални ограничения в периода на валидност на данните;
 (7)
 аеронавигационните данни са пълни;
 (8)
 форматът на предоставяните данни отговаря на определените изисквания;
 в)
 по отношение на изготвянето на данни — установява конкретни официални договорености с изготвителя на данните, съдържащи инструкции за създаване, промяна или заличаване на данни, които договорености включват най-малко:
 (1)
 недвусмислено описание на аеронавигационните данни, които се създават, променят или заличават;
 (2)
 субекта, на който се предоставят аеронавигационните данни;
 (3)
 датата и часа на предоставяне на